CELEX: 31982D0373
Language: el
Date: 1982-05-19 00:00:00
Title: 82/373/EOK: Απόφαση τής Επιτροπής τής 19ης Μαΐου 1982 περί προσωρινής χορηγήσεως αδείας στό Ηνωμένο Βασίλειο νά λάβει πρόσθετα μέτρα αυτοπροστασίας κατά τής εισαγωγής τής Leptinotarsa decemlineata (δορυφόρος) (Το κείμενο στην αγγλική γλώσσα είναι το μόνο αυθεντικό)

Avis juridique important

|

31982D0373

82/373/EOK: Απόφαση τής Επιτροπής τής 19ης Μαΐου 1982 περί προσωρινής χορηγήσεως αδείας στό Ηνωμένο Βασίλειο νά λάβει πρόσθετα μέτρα αυτοπροστασίας κατά τής εισαγωγής τής Leptinotarsa decemlineata (δορυφόρος) (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 168 της 15/06/1982 σ. 0031 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Μαΐου 1982  περί προσωρινής χορηγήσεως αδείας στο Ηνωμένο Βασίλειο να λάβει πρόσθετα μέτρα αυτοπροστασίας κατά της εισαγωγής της Leptinotarsa decemlineata (δορυφόρος)  (Το κείμενο στην αγγλική γλώσσα είναι το μόνο αυθεντικό)  (82/373/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί μέτρων προστασίας κατά της εισαγωγής στα Κράτη μέλη οργανισμών επιβλαβών για τα φυτά προς φύτευση ή τα προϊόντα των φυτών (1), όπως τροποποιήθηκε τελευταία από την οδηγία 81/7/ΕΟΚ (2), και ιδίως το άρθρο 15 παράγραφος 2,  την ανακοίνωση του Ηνωμένου Βασιλείου της 29ης Απριλίου 1982,  Εκτιμώντας:  ότι δυνάμει της οδηγίας 77/93/ΕΟΚ, τα φυτά προς φύτευση ή τα προϊόντα φυτών είναι δυνατόν να εισαχθούν στο Ηνωμένο Βασίλειο μόνο εφόσον δεν έχουν προσβληθεί από Leptinotarsa decemlineata (δορυφόρο) (λεπτινόταρσο δεκάγραμμο)· ότι για ορισμένα φυτά τα Κράτη μέλη αποστολείς πρέπει να λάβουν ειδικά μέτρα για να μη προσβληθούν τα φυτά αυτά από τον ανωτέρω επιβλαβή οργανισμό·  ότι, ωστόσο, όταν ένα Κράτος μέλος θεωρεί ότι υπάρχει άμεσος κίνδυνος εισαγωγής ή εξάπλωσης στην επικράτειά του επιβλαβών οργανισμών, μπορεί να λάβει οποιαδήποτε πρόσθετα μέτρα που είναι αναγκαία για να αυτοπροστατευθεί κατά του κινδύνου αυτού·  ότι το Ηνωμένο Βασίλειο έχει κοινοποιήσει το υπ' αριθ. 599 « Διάταγμα 1982, Παραγωγή Λαχανικών (περί προσωρινής απαγορεύσεως εκφορτώσεως λαχανικών) (Μεγάλη Βρετανία)», που εξεδόθη στις 28 Απριλίου 1982, που έχει ως αντικείμενο την απαγόρευση της εισαγωγής στο Ηνωμένο Βασίλειο ορισμένων ειδών λαχανικών, προελεύσεως Ιταλίας, και ισχύει από τις 30 Απριλίου έως τις 30 Ιουνίου 1982·  ότι το Ηνωμένο Βασίλειο πρόβαλε ως αιτία της λήψης αυτού του μέτρου το γεγονός ότι επισημάνθηκε ασυνήθιστα υψηλό ποσοστό μόλυνσης από Leptinotarsa decemlineata σε τρείς αποστολές λαχανικών, μαϊντανού και σπανακιού που εισήχθησαν από την Ιταλία στις 15, 26 και 27 Απριλίου 1982 αντίστοιχα·  ότι κατά το χρονικό διάστημα που μεσολάβησε από την κοινοποίηση του Ηνωμένου Βασιλείου, δεν κατέστη δυνατό να εντοπιστούν οι αιτίες της αυξήσεως της συχνότητας μολύνσεως από Leptinotarsa decemlineata η να εξακριβωθεί η ακριβής έκταση του κινδύνου που απορρέει από την κατάσταση αυτή·  ότι, εν αναμονή των αποτελεσμάτων των διεξαγομένων ερευνών, θα έπρεπε να ληφθούν προσωρινά μέτρα που να λαμβάνουν υπόψη τόσο το νόμιμο συμφέρον του Ηνωμένου Βασιλείου να προστατευθεί κατά της εισαγωγής του εν λόγω εντόμου, όσο και την αρχή της ελεύθερης αγοράς·  ότι ο εντοπισμός της Leptinotarsa decemlineata στις εν λόγω αποστολές δείχνει ότι οι διασφαλίσεις που προβλέπονται από τις κοινοτικές διατάξεις δεν είχαν στις συγκεκριμένες περιπτώσεις το επιθυμητό αποτέλεσμα· ότι η κατάσταση αυτή θα μπορούσε να επαναληφθεί με αποτελέσματα που δεν θα μπορούσαν πλέον να τεθούν υπό έλεγχο· ότι, αν και ο εν λόγω επιβλαβής οργανισμός θα μπορούσε να εντοπιστεί στα προϊόντα με οπτική εξέταση, η συστηματική και επισταμένη επιθεώρηση των εισαγωγών θα ήταν αντιοικονομική και ενδεχομένως δαπανηρή, λόγω της απαιτούμενης εργασίας και του πιθανού κινδύνου καταστροφής ή απόρριψης ενός πολύτιμου προϊόντος σε περίπτωση μόλυνσης·  ότι, στη συγκεκριμένη περίπτωση, ο υψηλός βαθμός μόλυνσης από Leptinotarsa decemlineata, που έχει διαπιστωθεί, μπορεί να θεωρηθεί άμεσος κίνδυνος· ότι διακαιολογημένα, συνεπώς, το Ηνωμένο Βασίλειο ζητεί στην παρούσα φάση, πρόσθετες διασφαλίσεις πέρα από εκείνες που προβλέπουν οι κοινοτικές διατάξεις·  ότι, ωστόσο, η απόλυτη απαγόρευση της εισαγωγής ενός συγκεκριμένου είδους φαίνεται υπερβολική, εφόσον το Κράτος μέλος αποστολέας είναι σε θέση να παράσχει τις απαιτούμενες πρόσθετες διασφαλίσεις·  ότι πρέπει, επομένως, να επιτραπεί στο Ηνωμένο Βασίλειο, για ένα συγκεκριμένο χρονικό διάστημα, να ζητήσει από την Ιταλία ορισμένες κατάλληλες τεχνικές διασφαλίσεις που δεν προβλέπονται από τις υπάρχουσες κοινοτικές διατάξεις, αν και θα έπρεπε να ληφθούν μέτρα επί των εισαγωγών·  ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Χορηγείται άδεια στο Ηνωμένο Βασίλειο, για το χρονικό διάστημα μέχρι τις 30 Ιουνίου 1982, να ζητήσει τα φυτά προς φύτευση, εκτός από τους σπόρους προς σπορά, των ειδών:  - Apium graveolens L.,  - Asparagus officinalis L.,  - Cynara cardunculus L.,  - Cynara scolymus L.,  - Eruca sativa Lam,  - Foeniculum vulgare Mill,  - Malva sylvestris L.,  - Nasturtium officinale R.Br.,  - Petroselinum crispum Nym,  - Portulaca oleracea L.,  - Raphanus spp.,  - Solanum melongena L.,  - Spinacia oleracea L.,  - Taraxacum officinale L.,  - Valerianella olitoria Poll,  με φύλλωμα, καταγωγής Ιταλίας, να ανταποκρίνονται στις ανάγκες που καθορίζονται για τα άλλα είδη λαχανικών στο παράρτημα IV μέρος Β (14) της οδηγίας 77/93/ ΕΟΚ, προκειμένου να εισαχθούν στο Ηνωμένο Βασίλειο.  2. Χορηγείται, επίσης άδεια στο Ηνωμένο Βασίλειο, για το ίδιο χρονικό διάστημα, να ζητήσει τα φυτά προς φύτευση, εκτός από τους σπόρους προς σπορά, των ειδών που παρατίθενται στο παράρτημα IV τμήμα Β (14) της οδηγίας 77/93/ΕΟΚ, καθώς επίσης και τα φυτά με φύλλωμα, που προστίθενται στο άρθρο 1 παράγραφος 1 της παρούσας απόφασης, καταγωγής Ιταλίας, να ανταποκρίνονται στις ακόλουθες προϋποθέσεις, εκτός από εκείνες που προαναφέρθηκαν ήδη στην παράγραφο 1, προκειμένου να εισαχθούν στο Ηνωμένο Βασίλειο:  α) Τα φυτά πρέπει να είναι καταγωγής  - Σαρδηνίας, ή  - Σικελίας, ή  - αλλων περιοχών, για τις οποίες έχει διαπιστωθεί ότι έχουν ληφθεί επισήμως αποτελεσματικά μέτρα για να μειωθεί στο ελάχιστο ο κίνδυνος μόλυνσης από Leptinotarsa decemlineata· τα μέτρα αυτά πρέπει να εξασφαλίζουν κατ' εξοχή ότι:  - ο επίσημος οργανισμός προστασίας φυτών διεξάγει έρευνες για την επισήμανση της Leptinotarsa decemlineata στη συγκομιδή, με ιδιαίτερη προσοχή στα μέρη παραγωγής όπου καλλιεργήθηκαν προηγουμένως πατάτες ή μελιτζάνες,  - οι καλλιεργητές εντείνουν τα μέτρα για την επισήμανση και τον έλεγχο ενδεχόμενης μόλυνσης από αυτό τον επιβλαβή οργανισμό,  - η μεταφορά από τον τόπο παραγωγής, το καθάρισμα και η συσκευασία γίνονται με τρόπο που να εμποδίζει την ενδεχόμενη μόλυνση από τον εν λόγω επιβλαβή οργανισμό·  β) το απαιτούμενο υγειονομικό πιστοποιητικό του φυτού καθώς και η ετικέτα πρέπει να αναγράφουν την περιοχή καταγωγής·  γ) τα φυτά πρέπει να μεταφέρονται στο Ηνωμένο Βασίλειο από τον τόπο συσκευασίας είτε απ' ευθείας δια θαλάσσης ή αεροπορικώς, είτε σε περιέκτες που σφραγίζονται επίσημα εκεί ή με επίσημη επίβλεψη και δεν ανοίγονται πριν από την άφιξή τους στο Ηνωμένο Βασίλειο.  3. Τέλος, χορηγείται η άδεια στο Ηνωμένο Βασίλειο, για το ίδιο χρονικό διάστημα, να ζητήσει τα φυτά προς φύτευση, εκτός από τους σπόρους προς σπορά, των ειδών:  - Asparagus officinalis L.,  - Daucus carota L.,  - Solanum melongena L.,  χωρίς φύλλωμα, καταγωγής Ιταλίας, να συνοδεύονται από επίσημο πιστοποιητικό υγείας που να αναγράφει στα αγγλικά «Without foliage» (χωρίς φύλλωμα). Η ίδια φράση πρέπει να αναγράφεται επίσης και στην ετικέτα.  4. Το Ηνωμένο Βασίλειο θα λάβει μέτρα επί των εισαγωγών λαχανικών, καταγωγής Ιταλίας, των ειδών που παρατίθενται στο υπ ' αριθ. 599 «Διάταγμα 1982, Παραγωγή Λαχανικών (περί προσωρινής απαγορεύσεως εκφορτώσεως λαχανικών) (Μεγάλη Βρετανία)» της 28ης Απριλίου 1982.  Η ισχύς των μέτρων άρχεται στις 26 Μαΐου 1982 το αργότερο.  Άρθρο 2  Το Ηνωμένο Βασίλειο πρέπει να κοινοποιήσει στην Επιτροπή και στην Ιταλική Δημοκρατία τα μέτρα που έχει λάβει σύμφωνα με την παρούσα απόφαση.  Άρθρο 3  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 19 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 14 της 16. 1. 1981, σ. 23.